ଜଗତସିଂହପୁର, ଅକ୍ଟୋବର ୨୦ (ଲୋକାଲ ୱାୟାର): ତିର୍ତ୍ତୋଲ ଉପନିର୍ବାଚନ ପ୍ରଚାର ବେଳେ କରୋନା ଓ ଜ୍ୱର ପୀଡିତ ଭୋଟରଙ୍କୁ ନିର୍ବାଚନ ଦିନ ଶେଷ ଏକ ଘଂଟାରେ ଭୋଟ ଦେବାକୁ ରାଜନୈତିକ ଦଳଗୁଡ଼ିକ ସଚେତନ କରିବେ ।
ଜିଲ୍ଲାପାଳ ତଥା ଜିଲ୍ଲା ନିର୍ବାଚନ ଅଧିକାରୀ ସରୋଜ କୁମାର ମିଶ୍ରଙ୍କ ଅଧ୍ୟକ୍ଷତାରେ ଜିଲ୍ଲାପାଳଙ୍କ କାର୍ଯ୍ୟାଳୟରେ ବିଭିନ୍ନ ରାଜନୈତିକ ଦଳ ସହ ଆୟୋଜିତ ବୈଠକରେ ଏ ନେଇ ଆଲୋଚନା ହୋଇଥିଲା ।
ସେହିପରି ନିର୍ବାଚନ ପ୍ରଚାରରେ ପାଞ୍ଚରୁ ଅଧିକ ଗାଡ଼ି ବ୍ୟବହାର ନକରିବା, ତିର୍ତ୍ତୋଲ ନିର୍ବାଚନମଣ୍ଡଳୀର ବିରିଡ଼ି, ରଘୁନାଥପୁର ଓ ତିର୍ତ୍ତୋଲ ବ୍ଲକରେ ପ୍ରଶାସନ ଦ୍ୱାରା ନିର୍ଦ୍ଧାରିତ ୧୮ଟି ଖେଳ ପଡିଆରେ ଦଳୀୟ ବୈଠକ ଆୟୋଜନ କରିବା, ବୈଠକରେ ୨ ଶହରୁ ଅଧିକ କର୍ମୀଙ୍କୁ ଏକାଠି ନକରିବା ଆଦି ଉପରେ ଗୁରୁତ୍ୱ ପ୍ରଦାନ କରାଯାଇଛି ।
ନିର୍ବାଚନମଣ୍ଡଳୀର ୩୪୦ କୋଭିଡ ରୋଗୀ, ୮୦ ବର୍ଷ ବୟସ ବର୍ଗର ୫୧୧୭ ଓ ୯୭୯୬ ଦିବ୍ୟାଙ୍ଗଙ୍କ ସମେତ ୧୫୨୫୩ ଭୋଟର ପୋଷ୍ଟାଲ ଭୋଟ ଦେବେ । ପୋଷ୍ଟାଲ ଭୋଟ ଦେବାକୁ ୩୬୮୧ ଭୋଟର ସମ୍ମତି ଜଣାଇଛନ୍ତି ।
କୋଭିଡ ରଥ ମାଧ୍ୟମରେ ଭୋଟରଙ୍କୁ ସଚେତନ କରାଇବା ପାଇଁ ଜିଲ୍ଲାପାଳ ତିର୍ତୋଲ, ରଘୁନାଥପୁର ଓ ବିରିଡି ବିଡିଓଙ୍କୁ ନିଦେ୍ର୍ଦଶ ଦେଇଛନ୍ତି ।
ଏହି ଅବସରରେ ସାଧାରଣ ପର୍ଯ୍ୟବେକ୍ଷକ ପି.ରାଜେନ୍ଦ୍ର ଚୋଲାନ ଓ ଆୟବ୍ୟୟ ପର୍ଯ୍ୟବେକ୍ଷକ ଚିଟ୍ଟି ୟୋଗେଶ ସୁଗଦେଓ ଉପସ୍ଥିତ ଥିଲେ ।
ରାଜନୈତିକ ସଭାରେ ସ୍ଥାନୀୟ ସ୍ୱାସ୍ଥ୍ୟ ଅଧିକାରୀମାନେ ଉପସ୍ଥିତ ରହି କୋଭିଡ ନିୟମାବଳୀ ପାଳନ ନୀରିକ୍ଷଣ କରିବେ ଓ ପ୍ରତ୍ୟେକ ପ୍ରାର୍ଥୀ ଯେପରି ୨୮ ଲକ୍ଷ ଟଙ୍କା ଖର୍ଚ୍ଚ କରନ୍ତି ସେଥିପ୍ରତି ଦୃଷ୍ଟି ଦିଆଯିବ ବୋଲି ସେମାନେ କହିଛନ୍ତି ।
